વિજલપોર નગરપાલિકાની ચૂંટણીમાં ભાજપનો ભગવો પુન: લહેરાયો હતો, જેમાં આખરે ગત 2013ની ચૂંટણીનું પરિણામ જાણે રિપીટ થતું જોવા મળ્યું હતું. 17મીને શનિવારે ચૂંટણી યોજાયા બાદ સોમવારે હાથ ધરવામાં આવેલી મતગણતરીમાં આખરે કુલ 36 બેઠકોમાંથી ભાજપે 33 બેઠક જીતી લઈ ભવ્ય વિજય મેળવ્યો હતો તો બીજી તરફ કોંગ્રેસને માત્ર 3 બેઠક જ મળતાં કારમી હાર થતી જોવા મળી હતી. કાર્યકર્તાઓમાં ખાસ્સો ઉત્સાહ જોવા મળ્યો હતો.